E 1872, da lavarout eo 33 bloaz goude embannadur kentañ Barzhaz Breizh, e kavas Fañch an Uhel abeg el labour bet kaset da benn gant Kervarker, pa z embannas De lauthenticité des chants du Barzaz-Breiz de M. de La Villemarqué daoust m’en doa bet tro da gomz gant an aozer da-heul ur c’hendalc’h gouizieien e 1868. Soñjal a rae dezhañ e oa bet savet ar c’hanoù penn-da-benn hervez stil ar Skosad James MacPherson (Ossian) rak biskoazh n’en devoa lennet barzhonegoù pobl savet ken mat ha hep gerioù gallek enno.